અમદાવાદ: આજે શરૂઆતે શેરબજાર ગ્રીન ઝોનમાં ખૂલ્યું હતું. બીએસઇ સેન્સેક્સ ૭૪.૨ પોઇન્ટના સુધારે ૨૮,૨૯૫, જ્યારે એનએસઇ ૧૬ પોઇન્ટના સુધારે ૮,૭૬૦ પોઇન્ટની સપાટીએ ટ્રેડિંગમાં જોવા મળી હતી, જોકે બેન્ક અને આઇટી સ્ટોક્સ પ્રેશરમાં જોવા મળ્યા હતા. આજે શરૂઆતે રિલાયન્સ કંપનીના શેર ૧.૫૩ ટકાના સુધારે ૧૧૦૬ની સપાટીએ ટ્રેડિંગમાં જોવા મળ્યો હતો. ગેઇલ અને એચયુએલ કંપનીના શેરમાં પણ એક ટકાનો સુધારો જોવાયો હતો. તો બીજી બાજુ કોલ ઇન્ડિયા, ઇન્ફોસિસ અને એક્સિસ બેન્કના શેરમાં ૦.૫૦ ટકાથી એક ટકાનો ઘટાડો જોવાયો હતો.